28 ÉTUDE 



Le cœur doncques de telz vertuz nourri 

 Resjouit l'âme pour ce qu'il y prouffitte 

 Et rend le corps de vices apuri 

 Et de meffaiz tout saulvé et guéri, 

 Net de péchié dont il est franc et quitte. 

 Ma maislresse, j'avertis et m'en acquitte, 

 Tenés le cœur en bonne discipline 

 Et âme et corps feront œuvre divine. 



Se j'ay du cœur prins et que j'ay sceu escripre, 

 Prcnés le en gré, princesse redoublée, 

 Et voz cincq sens gardez sans contredire, 

 Ainsy ou mieulx que je ne le scay dire, 

 Et par vertu soit vostre œuvre menée. 

 Ceste épistle j'ay fait et composée 

 Pour acquitter devoir et léaulté 

 Et vous parfaire princesse de bonté. 



Et s'aucun dit que beaucop je m'avance 

 De vous donner doctrines et labeurs, 

 Qui n'allés point et n'avés d'éloquence 

 Mais soubz ung an labeur vostre enfance, 

 Que Dieu parfache en touttes bonnes meurs, 

 A ce respons que je'sens les doleurs 

 De vieillesse et ay peur de morir 

 Sans vous povoir de bon conseil servir. 



Si prie à ceulx qui lors vous serviront 

 Qu'ilz vous présentent ma lechon abrégée. 

 Lire vertus, vice se pert et rompt; 

 Gouster le vice, vertu se corrompt; 

 Prenés le mieulx, si serés bonnourée. 

 A tant fay fin à l'œuvre pourpensée; 

 Prenez en gré ces motz et ce dictier 

 Faict par la Marcbe, vostre vieux chevalier. 



Tant a souffert 

 la Marche. 



(Bibliothèque du Musée Planlin, à Anvers, ms. n° 146, 

 in fine.) 



